ORBEGOZO URIBE (EAJ, 2018-03-16):
Eskerrik asko berriro ere, presidente andrea.
Ba bueno, Otero jauna, ba bueno nik legebiltzarkide bezala erantzungo dizut, legebiltzarkidea besterik ez naizelako.
Eta zentzu horretan ba aurretik edo lehen esan dizuna, ezta. Nik uste dut argi daukagula guztiok zein den gure eredua, "euskal Y"-aren eredua. Eta baita ere argi geratu dela eta Tapia sailburuak ere berretsi zizun pasaden interpelazio horretan, ba bueno ,hasiera hasieratik planteatu zen konexioa izango zela Ezkiotik. Hori berretsi zuena. Baina baita ere egia da orain beste bi aukera badaudela. Badaudela beste aukera batzuk eta beste erakunde batzuek ere erabakitzen dutela.
Eta beraz, sailburuak esan zuena atzo bertan gainera egin zioten galdera bati, esan zuen aukera bakoitzak dauzkala bere aldekoak eta kontrakoak. Eta beraz Jaurlaritzak egin duena da bere alegazioak planteatu eta bueno ba horren arabera, egingo den azterlan horren arabera, ba hartu beharreko erabakia izan dadila behintzat ahalik eta onena denontzako.
Eta nik uste dut hori argi geratu dela. Beraz, gure ereduarengatik, eta galdetu badiguzu eta behintzat gure taldeak, legebiltzar taldeak zer defendatzen duen galdetu nahi bazenigun, ba bueno hor dago erantzuna. Eta da oso ezberdina Tapia sailburuak esan zuenetik.
Eta klaro ba bai, ba non erabakitzen dira kontuak ? Ba Madrilen, baina beste hainbat gauza bezala. Tapiak ere erantzun zizun. Ari zara egiten berriro galdera berdinak, interpelazioan egin zenituen galdera berdinak. Eta erantzunak berdinak dira.
Interes orokorreko portuak, aireportuak, azpiegiturak. Ba bai Madrilen erabakitzen dira. Baina zein da gure eginkizuna, zertarako gaude Eusko Legebiltzarrean? Ba bueno behintzat guri tokatzen zaigunean behintzat ahalik eta onuragarrienak izan daitezen gure herriarentzako.
Eta nik uste dut zentzu horretan zentratu behar garela guztiok. Eta oso adierazgarria da, eta nik uste dut ere bai argumentu piloa eta mordoa bota dizkiguzu, baina denak egon dira zentratuta espainiar ereduaren inguruan, espainiar gabezien inguruan...
...argumentu pilo bat et mordoa, bota dizkiguzu, baina denak egon dira zentratuta espainiar ereduaren inguruan, espainiar gabezien inguruan, espainiar despilfarroaren inguruan, eta abar. Zentratu gaitezen euskal "Y" grekoan.
Euskal "Y" grekoan badago aurreikusita sare mistoa bidaiarientzako eta baita salgaientzako edo merkantzientzako. Hori da gure eredua, eta hori da bultzatuko duguna ahal dugun arte. Ahal dugun heinean, hori da bultzatuko duguna.
Eta bultzatzen dugu hain zuzen ere ba guretzako proiektu estrategikoa dela. Europar Batasunak ere horrela jaso zuen hasiera hasieratik, lehentasuna eman zion 90. hamarkadan bertan, eta beno, uste dugu gu bizi garela leku estrategiko batean, Europara konektatzen gaituen leku batean, eta ezin dela gehiago egon gaur egun dagoen muga hori, muga tekniko edo teknologiko hori, azpiegituren kasuan.
Eta beraz guk uste dugu hau dela proiektu estrategiko bat, eta baita ere egin beharreko bat, eta lehen bai lehen egin beharrekoa. Beraz, López de Ocariz andreak uste dut gaizki ulertu duela, nik ez dut esan babesten duguenik, baizik eta bat gatozela lehenengo puntu horretan eskatzen zenarekin, dagoeneko badirela hainbat ekimen hori lortzeko, eta beno nik uste dut zuk ere berdina esan duzula, beraz, zentzu horretan ez naiz eztabaidatzen hasiko zurekin.
Eta beno, ba gauza bat apuntatzearren bakarrik, Becerra jaunak esan duenaren inguruan. Becerra jauna, ekimen hau otsailaren 2an eztabaidatu zen, zuzenketak martxoaren 14ko goizean bukatu zen epea zuen zuzenketak aurkezteko.
Beraz, ez dakit, bitartean egon da denbora, ez? Ez dakit, bazegoen aukera harremana egiteko. Baina, edozein kasutan, argi dagoena da talde bakoitzak zuen posizioa zein izango zen.
Izan ere, otsailaren 2an eztabaidatu zen, otsailaren 6an beste agerraldi bat izan genuen gai berdinaren inguruan, antzeko gaiari buruz, eta nik uste dut talde guztion posturak edo jarrerak zeintzuk izango ziren argi zegoela hasieratik.
Besterik gabe.